ΑΠΟΦΑΣΕΙΣ
Αριθμ. 35991
Έγκριση του Κανονισμού Μεταδιδακτορικής Έρευνας του Τμήματος Πολιτικών Δημόσιας Υγείας, της
Σχολής Δημόσιας Υγείας, του Πανεπιστημίου Δυτικής Αττικής.
Η ΣΥΓΚΛΗΤΟΣ
ΤΟΥ ΠΑΝΕΠΙΣΤΗΜΙΟΥ ΔΥΤΙΚΗΣ ΑΤΤΙΚΗΣ
Έχοντας υπόψη:
1. Τον ν. 4521/2018 «Ίδρυση Πανεπιστημίου Δυτικής
Αττικής και άλλες διατάξεις» (Α’ 38).
2. Τον ν. 4610/2019 «Συνέργειες Πανεπιστημίων και
Τ.Ε.Ι., πρόσβαση στην τριτοβάθμια εκπαίδευση, πειραματικά σχολεία, Γενικά Αρχεία του Κράτους και λοιπές
διατάξεις» (Α’ 70).
3. Τον ν. 4957/2022 «Νέοι Ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λει-
τουργικότητας και της σύνδεσης των Α.Ε.Ι. με την κοινωνία και λοιπές διατάξεις» (Α’ 141) και ιδίως τα άρθρα 79
(παρ. 3), 82 και 91.
4. Τον ν. 3374/2005 «Διασφάλιση της ποιότητας στην
ανώτατη εκπαίδευση. Σύστημα μεταφοράς και συσσώρευσης πιστωτικών μονάδων - Παράρτημα διπλώματος»
(Α’ 189) και ιδίως τα άρθρα 14 και 15.
5. Τον ν. 5094/2024 «Ενίσχυση του Δημόσιου Πανεπιστημίου- Πλαίσιο λειτουργίας μη κερδοσκοπικών πα-
ραρτημάτων ξένων πανεπιστημίων και άλλες διατάξεις»
(Α’ 39).
6. Τον Κανονισμό Εκπόνησης Μεταδιδακτορικής Έρευνας του Πανεπιστημίου Δυτικής Αττικής (B’ 2875/2024).
7. Τον Εσωτερικό Κανονισμό λειτουργίας του Πανεπιστημίου Δυτικής Αττικής, (Β’ 4621/2020).
8. Την υπό στοιχεία 135557/Ζ1/01-11-2022 εγκύκλιο
του Υπουργείου Παιδείας και Θρησκευμάτων «Εφαρμογή των διατάξεων του ν. 4957/2022 “Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της Ποιότητας, της Λειτουργικότητας και της Σύνδεσης των Α.Ε.Ι.
με την κοινωνία και λοιπές διατάξεις” για την οργάνωση
και λειτουργία προγραμμάτων μεταπτυχιακών σπουδών
και λοιπά θέματα».
9. Την υπό στοιχεία 119929/Ζ1/30-09-2022 εγκύκλιο
του Υπουργείου Παιδείας και Θρησκευμάτων «Παροχή
διευκρινίσεων σχετικά με την εφαρμογή των διατάξεων του ν. 4957/2022 για τη συγκρότηση, οργάνωση και
λειτουργία συλλογικών οργάνων των Α.Ε.Ι. και των ακαδημαϊκών μονάδων τους, την ανάδειξη των μονοπρόσω-
πων οργάνων των Α.Ε.Ι. και των ακαδημαϊκών μονάδων
τους και λοιπά θέματα».
10. Την υπό στοιχεία 108990/Ζ1/08-09-2022 απόφαση
του Υφυπουργού Παιδείας και Θρησκευμάτων «Ρύθμιση
των θεμάτων σχετικά με τη διαδικασία δωρεάν φοίτησης σε Πρόγραμμα Μεταπτυχιακών Σπουδών με τέλη
φοίτησης» (Β’ 4899).
11. Την υπό στοιχεία 155247/Ζ1/14-12-2022 κοινή απόφαση των Υπουργών Παιδείας και Θρησκευμάτων - Επι-
κρατείας «Καθορισμός ειδικότερων θεμάτων σχετικά με
τη λειτουργία της ειδικής ηλεκτρονικής εφαρμογής της
παρ. 2 του άρθρου 290 του ν. 4957/2022 (Α’ 141)» (Β’ 6500).
12. Την υπό στοιχεία 18137/Ζ1/16-02-2023 κοινή
απόφαση των Υπουργών Παιδείας και Θρησκευμάτων Επικρατείας «Καθορισμός των προϋποθέσεων και της
διαδικασίας οργάνωσης Προγραμμάτων Μεταπτυχιακών
Σπουδών με μεθόδους εξ αποστάσεως Εκπαίδευσης στα
Ανώτατα Εκπαιδευτικά Ιδρύματα (Α.Ε.Ι.)» (Β’ 1079).
13. Την υπ’ αρ. 46969/12-05-2023 διαπιστωτική πράξη του Αντιπρύτανη Έρευνας και δια βίου Εκπαίδευσης
του Πανεπιστημίου Δυτικής Αττικής, σχετικά με την
«Εκλογή Πρύτανη του Πανεπιστημίου Δυτικής Αττικής»
(Υ.Ο.Δ.Δ. 454).
14. Την υπ’ αρ. 77275/1-09-2023 (Υ.Ο.Δ.Δ. 921) πράξη του Πρύτανη του Πανεπιστημίου Δυτικής Αττικής
«Ορισμός Αντιπρυτάνεων, Τομέων Ευθύνης Αυτών, Κατανομής Αρμοδιοτήτων και Σειράς Αναπλήρωσης του
Πρύτανη του Πανεπιστημίου Δυτικής Αττικής», καθώς
και της υπ’ αρ. 94297/12-10-2023 (Υ.Ο.Δ.Δ. 1141) τροποποίησης αυτής.
15. Την υπ’ αρ. 124685/22-12-2022 (ΑΔΑ: 66ΥΚ46Μ9ΞΗΘ9Ξ) απόφαση του Πρύτανη του Πανεπιστημίου Δυ-
τικής Αττικής σχετικά με τη «Συγκρότηση της Επιτροπής Μεταπτυχιακών Σπουδών του Πανεπιστημί-
ου Δυτικής Αττικής», καθώς και την υπ’  αρ. 86982/
28-09-2023 (ΑΔΑ: 6ΡΡ846Μ9ΞΗ-ΝΞΦ) απόφαση ανασυγκρότησης αυτού.
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
23 Απριλίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 1952
23.04.2025 20:25:10
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1952/23.04.2025
16. Την υπ’ αρ. 80818/12-09-2023 πράξη του Πρύτανη
του Πανεπιστημίου Δυτικής Αττικής «Συγκρότηση της
Συγκλήτου του Πανεπιστημίου Δυτικής Αττικής» (ΑΔΑ:
9ΖΥΨ46Μ9ΞΗ-ΘΑΔ).
17. Την υπ’ αρ. 97386/19-10-2023 πράξη του Πρύτανη
του Πανεπιστημίου Δυτικής Αττικής «Ανασυγκρότηση
της Συγκλήτου του Πανεπιστημίου Δυτικής Αττικής»
(ΑΔΑ: ΨΛΓΧ46Μ9ΞΗ-Ι07).
18. Την υπ’ αρ. 2/29.01.2025 (θέμα 33ο) απόφαση της
Συνέλευσης του Τμήματος Πολιτικών Δημόσιας Υγείας,
της Σχολής Δημόσιας Υγείας, του Πανεπιστημίου Δυτικής Αττικής, με θέμα «Έγκριση Επικαιροποιημένου Κα-
νονισμού Μεταδιδακτορικών Σπουδών του Τμήματος
Πολιτικών Δημόσιας Υγείας».
19. Την υπ’ αρ. 6/07-03-2025 (θέμα 10ο) απόφαση της
Συγκλήτου του Πανεπιστημίου Δυτικής Αττικής.
20. Την ανάγκη του Τμήματος Πολιτικών Δημόσιας
Υγείας, να προσδιορίσει-καθορίσει έναν Κανονισμό Εκπόνησης Μεταδιδακτορικής Έρευνας, για την εύρυθμη
λειτουργία-διεξαγωγή της Μεταδιδακτορικής Έρευνας
του Τμήματος.
21. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ - ΜΙΤΟΣ.
22. Το γεγονός ότι με την παρούσα δεν προκαλείται
δαπάνη σε βάρους του κρατικού προϋπολογισμού, αποφασίζει:
Την έγκριση του Κανονισμού Μεταδιδακτορικής
Έρευνας του Τμήματος Πολιτικών Δημόσιας Υγείας, της
Σχολής Δημόσιας Υγείας, του Πανεπιστημίου Δυτικής
Αττικής, ως ακολούθως:
Άρθρο 1
Γενικές Διατάξεις - Στόχοι
1. Το Τμήμα Πολιτικών Δημόσιας Υγείας, της Σχολής
Δημόσιας Υγείας, του Πανεπιστημίου Δυτικής Αττικής
παρέχει τη δυνατότητα και ενθαρρύνει νέους/νέες επιστήμονες στην εκπόνηση μεταδιδακτορικής έρευνας,
στο διεπιστημονικό πεδίο της Δημόσιας Υγείας, στα γνωστικά αντικείμενα τα οποία εμπίπτουν στα ενδιαφέροντα
του Τμήματος, των θεσμοθετημένων του Εργαστηρίων
και των μελών Δ.Ε.Π., σύμφωνα με τις αρχές που καθορίζονται στο παρόντα Κανονισμό και στον Κανονισμό
Εκπόνησης Μεταδιδακτορικής Έρευνας του Πανεπιστημίου Δυτικής Αττικής (Β’ 2875/2024).
2. Ως Μεταδιδακτορική νοείται η έρευνα που εκπονείται από κατόχους Διδακτορικού Διπλώματος, με στόχο
την επίλυση ειδικών επιστημονικών προβλημάτων και
την ανάπτυξη νέων ερευνητικών κατευθύνσεων σε πεδία
αιχμής και έχει υψηλό βαθμό πρωτοτυπίας.
3. Στόχοι της εκπόνησης Μεταδιδακτορικής Έρευνας
(Μ.Ε.), είναι:
- Η υποστήριξη και ενίσχυση νέων επιστημόνων ικανών να συμβάλλουν στην πρόοδο της επιστήμης, της
έρευνας και των εφαρμογών της, ιδιαίτερα σε τομείς
αιχμής.
- Η επέκταση των αποτελεσμάτων της διδακτορικής
διατριβής των ερευνητών/τριών σε νέες επιστημονικές
κατευθύνσεις.
- Η περαιτέρω ενίσχυση της έρευνας και η ανάπτυξη
νέων επιστημονικών εξειδικεύσεων και ερευνητικών
περιοχών.
- Η διάχυση καινοτόμων αποτελεσμάτων και η μεταφορά τεχνογνωσίας.
- Η ενίσχυση της εξωστρέφειας και της διεθνούς προβολής του ερευνητικού έργου του Τμήματος Πολιτικών
Δημόσιας Υγείας της Σχολής Δημόσιας Υγείας του Πανεπιστημίου Δυτικής Αττικής.
Άρθρο 2
Αρμόδια Όργανα για την εκπόνηση
μεταδιδακτορικής έρευνας
Αρμόδια όργανα για τη λήψη αποφάσεων σχετικών με
την εκπόνηση Μ.Ε. είναι:
1. Η Συνέλευση του Τμήματος Πολιτικών Δημόσιας
Υγείας της Σχολής Δημόσιας Υγείας, του Πανεπιστημίου
Δυτικής Αττικής και
2. Η Σύγκλητος του Πανεπιστημίου Δυτικής Αττικής
Άρθρο 3
Υποβολή αίτησης εκπόνησης
μεταδιδακτορικής έρευνας - Δικαιολογητικά
1. Οι υποψήφιοι Μεταδιδακτορικοί/ές Ερευνητές/
τριες πρέπει να είναι κάτοχοι διδακτορικού διπλώματος
ή αντίστοιχου αναγνωρισμένου (εφόσον απαιτείται) από
τον ΔΟΑΤΑΠ ισότιμου ακαδημαϊκού τίτλου.
2. Το Τμήμα Πολιτικών Δημόσιας Υγείας, της Σχολής
Δημόσιας Υγείας, του Πανεπιστημίου Δυτικής Αττικής
δέχεται κατά τη διάρκεια όλου του ακαδημαϊκού έτους
αιτήσεις για τη διεξαγωγή μεταδιδακτορικής έρευνας
από ερευνητή/τρια σύμφωνα με τις προϋποθέσεις του
παρόντος Κανονισμού και του Κανονισμού Εκπόνησης
Μεταδιδακτορικής Έρευνας του Πανεπιστημίου Δυτικής
Αττικής (Β’ 2875/2024).
3. Παρέχεται επίσης η δυνατότητα πρόσκλησης εκδήλωσης ενδιαφέροντος για εκπόνηση Μ.Ε., η οποία εγκρί-
νεται από τη Συνέλευση του Τμήματος, μετά από εισήγηση
μέλους ή μελών Δ.Ε.Π. του Τμήματος. Σε αυτή την περίπτωση η προκήρυξη/πρόσκληση εκδήλωσης ενδιαφέ-
ροντος δημοσιεύεται στην ιστοσελίδα του Τμήματος και
περιλαμβάνει, ενδεικτικά, τα γνωστικά αντικείμενα/πεδία
στα οποία θα διεξαχθεί η Μ.Ε., τους όρους και την καταληκτική ημερομηνία υποβολής υποψηφιοτήτων, καθώς και
τις υποχρεώσεις των Μεταδιδακτορικών Ερευνητών σχετικά με τη συμμετοχή τους στην έρευνα και διδασκαλία, με
τα παραδοτέα και την ολοκλήρωση εκπόνησης της Μ.Ε.
4. Οι υποψήφιοι/ες που ενδιαφέρονται για τη διεξαγωγή Μ.Ε. υποβάλλουν στη Γραμματεία του Τμήματος
Πολιτικών Δημόσιας Υγείας αίτηση υποψηφιότητας στην
οποία αναφέρεται το θέμα της προτεινόμενης έρευνας.
Στην αίτηση δύναται να αναφέρεται και το μέλος Δ.Ε.Π.
του Τμήματος υπό την επίβλεψη του οποίου επιθυμεί ο/η
ενδιαφερόμενος/η να εκπονήσει τη μεταδιδακτορική
έρευνα. Η αίτηση πρέπει να συνοδεύεται κατ’ ελάχιστον
τα εξής δικαιολογητικά:
- Αναλυτικό Βιογραφικό Σημείωμα.
- Αντίγραφο Πτυχίου ή Διπλώματος Α.Ε.Ι. της ημεδαπής
ή ομοταγών αναγνωρισμένων ιδρυμάτων της αλλοδαπής.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1952/23.04.2025
- Αντίγραφο μεταπτυχιακού διπλώματος ειδίκευσης
Α.Ε.Ι. της ημεδαπής ή ομοταγών αναγνωρισμένων ιδρυμάτων της αλλοδαπής.
- Αντίγραφο Διδακτορικού Διπλώματος (όταν προέρχεται από Πανεπιστήμιο του εξωτερικού θα πρέπει να
υπάρχει η αναγνώριση των τίτλων από τον Δ.Ο.Α.Τ.Α.Π.).
- Πιστοποίηση ξένης γλώσσας.
- Κατάλογο επιστημονικών εργασιών που έχουν δημοσιευθεί.
- Τουλάχιστον δύο (2) συστατικές επιστολές από μέλη
Δ.Ε.Π. ή από ερευνητές Α’, Β’ ή Γ’ βαθμίδων, κατόχων διδακτορικού διπλώματος, αναγνωρισμένου Ερευνητικού
Κέντρου της ημεδαπής ή της αλλοδαπής.
- Ολοκληρωμένη ερευνητική πρόταση, στην οποία
εκτίθενται ο σκοπός εκπόνησης της Μ.Ε. στο Τμήμα, το
ακριβές αντικείμενο της Μ.Ε., η μεθοδολογία που θα
χρησιμοποιηθεί για την προσέγγιση του αντικειμένου
της έρευνας, η χρήση εργαστηριακού εξοπλισμού και
υποδομών του Τμήματος, η προγενέστερη ερευνητική
δραστηριότητα, το χρονοδιάγραμμα ολοκλήρωσης της
έρευνας και η περιγραφή των παραδοτέων μετά το τέλος
της έρευνας, όπου θα περιλαμβάνονται τουλάχιστον δύο
δημοσιεύσεις-ανακοινώσεις σε έγκριτα διεθνή επιστημονικά περιοδικά ή συνέδρια.
- Σύμφωνη γνώμη από το προτεινόμενο από τον/την
υποψήφιο/α, ως επιβλέπων, μέλος Δ.Ε.Π.
5. Υποδείγματα αίτησης και πρότασης της περιγραφής
της Μ.Ε. μπορούν να ανακτηθούν από τις ιστοσελίδες
του Τμήματος.
Άρθρο 4
Αξιολόγηση των Υποψηφίων
1. Η Γραμματεία του Τμήματος Πολιτικών Δημόσιας
Υγείας προβαίνει σε έλεγχο πληρότητας όλων των υποβαλλόμενων δικαιολογητικών και προωθεί τις αιτήσεις,
οι οποίες πληρούν όλες τις τυπικές προϋποθέσεις στη
Συνέλευση του Τμήματος.
2. Η Συνέλευση εξετάζει και αξιολογεί τη συνάφεια
των ερευνητικών προτάσεων των αιτούντων/ουσών με
τα γνωστικά αντικείμενα που θεραπεύει ή επιθυμεί να
θεραπεύσει το Τμήμα, καθώς και τις ερευνητικές περιοχές που ανήκουν, τον σκοπό, τη διάρκεια, τις φάσεις
και τα αναμενόμενα αποτελέσματα του προτεινόμενου
ερευνητικού έργου και την ανάγκη υλοποίησής του.
Στην συνέχεια, αποδέχεται ή απορρίπτει την ερευνητική πρόταση.
3. Η Γραμματεία του Τμήματος αναρτά τα προσωρινά αποτελέσματα της αξιολόγησης των αιτήσεων στην
ιστοσελίδα του Τμήματος.
4. Η προθεσμία για υποβολή ενστάσεων είναι πέντε (5)
ημερολογιακές ημέρες από την επομένη της ανάρτησης
των αποτελεσμάτων στην ιστοσελίδα του Τμήματος. Η
Επιτροπή Ενστάσεων ορίζεται από τη Συνέλευση του
Τμήματος. Τα αποτελέσματα/εισήγηση της Επιτροπής
Ενστάσεων εγκρίνονται από τη Συνέλευση του Τμήματος. Η άπρακτη πάροδος της προθεσμίας άσκησης έν-
στασης καθιστά τα αποτελέσματα αυτοδικαίως οριστικά.
5. Η Γραμματεία του Τμήματος αναρτά τα τελικά αποτελέσματα της αξιολόγησης των αιτήσεων στην ιστοσελίδα
του Τμήματος, ενημερώνει τους/τις επιτυχόντες/ούσες
και τους/τις καλεί να εγγραφούν στο Τμήμα.
Άρθρο 5
Ορισμός Επιβλέποντος
1. Για τους/τις υποψηφίους/τις που γίνονται δεκτοί, κατά
τη διαδικασία του προηγούμενου άρθρου, η Συνέλευση
του Τμήματος Πολιτικών Δημόσιας Υγείας, στην ίδια συνεδρίαση, ορίζει ένα μέλος Δ.Ε.Π. (Καθηγητή/τρια, Ανα-
πληρωτή Καθηγητή/τρια ή μόνιμο/η Επίκουρο Καθηγητή/
τρια), με ίδιο ή συναφές γνωστικό αντικείμενο με αυτό στο
οποίο ο/η υποψήφιος/α διεξάγει τη Μ.Ε., το οποίο αναλαμβάνει την επίβλεψη του έργου του/της υποψηφίου/ιας. Σε
περίπτωση που το αναφερόμενο μέλος Δ.Ε.Π. είναι διαφορετικό από αυτό που αναφέρεται στην σχετική αίτηση,
θα πρέπει η απόφαση να συνοδεύεται από τεκμηριωμένη
επεξήγηση και συγκεκριμένη αναφορά στους λόγους για
τους οποίους διαφοροποιήθηκε η αρχική πρόταση.
2. Ο ανώτατος αριθμός μεταδιδακτορικών φοιτητών/
τριών ανά μέλος Δ.Ε.Π. του Τμήματος Πολιτικών Δημόσιας Υγείας ορίζεται σε δύο (2).
3. Η αλλαγή επιβλέποντος/ουσας ανήκει στην αρμοδιότητα της Συνέλευσης του Τμήματος, κατόπιν υποβολής
σχετικής αίτησης είτε του/της ερευνητή/τριας είτε του
επιβλέποντος μέλους Δ.Ε.Π. στη Συνέλευση του Τμήματος.
Άρθρο 6
Εγγραφές Μεταδιδακτορικών
Ερευνητών/τριών
1. Η Γραμματεία του Τμήματος Πολιτικών Δημόσιας
Υγείας, σε συνεργασία με το επιβλέπων μέλος Δ.Ε.Π., ενημερώνει τους/τις υποψηφίους/ες για την επιλογή τους,
το θεσμικό πλαίσιο λειτουργίας της Μ.Ε. και τον Κώδικα
της Επιτροπής Ηθικής και Δεοντολογίας της Έρευνας του
Πανεπιστημίου Δυτικής Αττικής και τηρεί Ειδικό Μητρώο
Μεταδιδακτορικών Ερευνητών/τριών σύμφωνα με τα
προβλεπόμενα του παρόντος κανονισμού. Τα στοιχεία
των Μεταδιδακτορικών Ερευνητών/τριών αναρτώνται
στην ιστοσελίδα του Τμήματος, συνοδευόμενα από μια
συνοπτική περιγραφή της Μεταδιδακτορικής Έρευνας αυτών, καθώς και το όνομα του επιβλέποντος μέλους Δ.Ε.Π.
2. Προκειμένου να ανανεωθεί η ιδιότητα του/της Μεταδιδακτορικού/ής Ερευνητή/τριας, απαιτείται μια ετήσια
αναφορά προόδου, την οποία καταθέτει ο/η υποψήφιος/α και φέρει την έγκριση του επιβλέποντος μέλους
Δ.Ε.Π., προς έγκριση στη Συνέλευση του Τμήματος.
Άρθρο 7
Χρονική Διάρκεια εκπόνησης
της μεταδιδακτορικής έρευνας
1. Η χρονική διάρκεια διεξαγωγής της Μ.Ε. δεν μπορεί να είναι μικρότερη των δώδεκα (12) μηνών από την
ημερομηνία απόφασης αποδοχής και έγκρισης από τη
Συνέλευση του Τμήματος Πολιτικών Δημόσιας Υγείας και
πάντως όχι μεγαλύτερη από τρία (3) έτη, ανάλογα με το
είδος της έρευνας, καθώς και το πιθανό χρηματοδοτικό
πλαίσιο (πρόγραμμα, υποτροφία κ.λπ.).
2. Σε ειδικές περιπτώσεις δύνανται οι Μεταδιδακτορικοί/ές Ερευνητές/τριες να αιτούνται παράτασης, για ένα
(1) επιπλέον έτος, με σχετική τεκμηρίωση και σύμφωνη
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1952/23.04.2025
γνώμη του επιβλέποντος μέλους Δ.Ε.Π. Η Συνέλευση του
Τμήματος λαμβάνοντας υπόψη την αναφερόμενη τεκμηρίωση, αποφασίζει για την έγκριση ή την απόρριψη
της αίτησης παράτασης.
Άρθρο 8
Υποχρεώσεις Μεταδιδακτορικών
Ερευνητών/τριών
Οι Μεταδιδακτορικοί/ές Ερευνητές/τριες:
1. Συντάσσουν ετήσια έκθεση προόδου της Μεταδιδακτορικής Έρευνας, η οποία αξιολογείται από τον/την
επιβλέποντα/ουσα, ο/η οποίος/α συντάσσει πρακτικό
αξιολόγησης και το καταθέτει στη Συνέλευση του Τμήματος Πολιτικών Δημόσιας Υγείας συνοδευόμενο από
την σχετική έκθεση, προς έγκριση.
2. Οφείλουν να παρουσιάζουν την πρόοδο της ερευνητικής τους δραστηριότητας σε σεμινάρια, ημερίδες ή
συνέδρια που διοργανώνει το Τμήμα.
3. Οι Μεταδιδακτορικοί/ές Ερευνητές/τριες ενθαρρύνονται να συμμετέχουν ενεργά στη διεθνή ερευνητική
κοινότητα, συμμετέχοντας σε διεθνή συνέδρια και σεμινάρια, στοχεύοντας στη διεθνή αναγνώριση της έρευνάς
τους με δημοσιεύσεις σε επιστημονικά συνέδρια και περιοδικά με σύστημα κριτών.
4. Είναι υποχρεωμένοι/ες να αναφέρουν το Εργαστήριο Πολιτικών Δημόσιας Υγείας, το Τμήμα Πολιτικών Δη-
μόσιας Υγείας και την Σχολή Πολιτικών Δημόσιας Υγείας
(academic affiliation) σε κάθε δημοσίευση ή ανακοίνωσή
τους η οποία θα προκύψει ως αποτέλεσμα της μεταδιδακτορικής τους έρευνας.
5. Οφείλουν να συμπεριφέρονται όπως αρμόζει σε
μέλη της ακαδημαϊκής κοινότητας και να τηρούν τον
Κώδικα Δεοντολογίας της Έρευνας καθώς και τις διατάξεις του Εσωτερικού Κανονισμού Λειτουργίας του Πα-
νεπιστημίου Δυτικής Αττικής, καθώς και του Τμήματος
Πολιτικών Δημόσιας Υγείας και του Εργαστηρίου Πολιτικών Δημόσιας Υγείας στο οποίο πιθανόν εντάσσονται.
6. Τα δικαιώματα επί της διανοητικής ιδιοκτησίας
ρυθμίζονται με τον Κανονισμό Διαχείρισης Δικαιωμάτων Διανοητικής Ιδιοκτησίας της Επιτροπής Ερευνών
του Πανεπιστημίου Δυτικής Αττικής.
7. Δεν επιτρέπεται η ταυτόχρονη εκπόνηση Μεταδιδακτορικής Έρευνας στο ίδιο ή σε άλλο Τμήμα του Πα-
νεπιστημίου Δυτικής Αττικής.
Άρθρο 9
Διδακτικό έργο
1. Το Τμήμα Πολιτικών Δημόσιας Υγείας δύναται να
αναθέτει διδακτικό (επικουρικό ή/και αυτοδύναμο) έργο
στους/στις Μεταδιδακτορικούς/ές Ερευνητές/τριες, στο
πλαίσιο των προγραμμάτων του πρώτου και δεύτερου
κύκλου σπουδών, μετά από σχετική εισήγηση του/της επιβλέποντος/ουσας και απόφαση της Συνέλευσης Τμήματος.
2. Ως επικουρικό διδακτικό έργο ορίζεται η επικουρία
των μελών Δ.Ε.Π. κατά την άσκηση του διδακτικού τους
έργου, η διεξαγωγή φροντιστηρίων, εργαστηριακών
ασκήσεων με σκοπό την καλύτερη εμπέδωση/κατανόηση του γνωστικού αντικειμένου του θεωρητικού μέρους
του/ων μαθήματος/ων, η εποπτεία εξετάσεων (συμμετοχή στην επιτήρηση των τελικών εξετάσεων και των
ενδιάμεσων διαγωνισμάτων (προόδων/μαθημάτων) και
η διόρθωση ασκήσεων/εργασιών ως προς το θεωρητικό
ή εργαστηριακό ή πρακτικό μέρος.
3. Το διδακτικό (επικουρικό ή/και αυτοδύναμο) έργο
δεν μπορεί να ξεπερνά τις οκτώ (8) ώρες ανά εβδομάδα.
Άρθρο 10
Παροχές στους/στις Μεταδιδακτορικούς/ές
Ερευνητές/τριες
1. Οι Μεταδιδακτορικοί/ές Ερευνητές/τριες κατά την
διάρκεια εκπόνησης της Μεταδιδακτορικής Έρευνάς
τους χρησιμοποιούν τον τίτλο και τα στοιχεία του Τμήματος Πολιτικών Δημόσιας Υγείας με σεβασμό στη φήμη
του Πανεπιστημίου και τους Κανόνες Δεοντολογίας. Οι
Μεταδιδακτορικοί/ές Ερευνητές/τριες έχουν πρόσβαση
στα Εργαστήρια του Τμήματος Πολιτικών Δημόσιας Υγείας ή και άλλων Τμημάτων του Πανεπιστημίου και στον
αντίστοιχο εξοπλισμό τους, σύμφωνα με τον κανονισμό
λειτουργίας τους, στη βιβλιοθήκη του Ιδρύματος, με δικαίωμα δανεισμού, στα εργαστήρια Η/Υ, στις ηλεκτρο-
νικές υπηρεσίες, στο γυμναστήριο, καθώς και σε όποια
συμπληρωματική παροχή το Τμήμα κρίνει απαραίτητη
για την ολοκλήρωση της έρευνας. Επιπρόσθετα οι μεταδιδακτορικοί/ές ερευνητές/τριες έχουν πρόσβαση στις
ψηφιακές υπηρεσίες του Ιδρύματος.
2. Οι Μεταδιδακτορικοί/ές Ερευνητές/τριες, δύναται
να αιτούνται χρηματοδότησης/υποτροφίας (ενδεικτικά
για: παροχή διδακτικού έργου, αναλώσιμα, εξοπλισμό
και υπηρεσίες για υλοποίηση της έρευνάς τους, μετρήσεις πεδίου, κ.λπ.) από τον προϋπολογισμό του Τμήμα-
τος Πολιτικών Δημόσιας Υγείας ή της Σχολής Δημόσιας
Υγείας μετά από σχετικές αποφάσεις της Συνέλευσης ή
της Κοσμητείας, καθώς και για τη συμμετοχή τους σε
συνέδρια από άλλους πόρους.
3. Ο/Η Επιβλέπων/ουσα καθηγητής/τρια, έχει υποχρέωση να ενημερώσει τον/την Μεταδιδακτορικό/ή Ερευ-
νητή/τρια για τους κανονισμούς ασφάλειας των χώρων
και των εργαστηρίων και για τα θέματα ηθικής και δεοντολογίας της έρευνας.
4. Σε περίπτωση αλλοδαπού/ής Μεταδιδακτορικού/ής
Ερευνητή/τριας το Πανεπιστήμιο Δυτικής Αττικής οφείλει να διευκολύνει τις τυπικές διαδικασίες που αφορούν
σε άδειες παραμονής, σύναψη συμβάσεων, κ.ο.κ.
5. Κατά τη διάρκεια της εκπόνησης της Μεταδιδακτορικής Έρευνας, οι Μεταδιδακτορικοί/ές Ερευνητές/τριες
χρησιμοποιούν τον τίτλο: «Μεταδιδάκτωρ Ερευνητής/
τρια» του Τμήματος Πολιτικών Δημόσιας Υγείας, του Πανεπιστημίου Δυτικής Αττικής. Αυτόν τον τίτλο μπορούν
να τον χρησιμοποιούν όταν συμμετέχουν σε υποβολή
ερευνητικής πρότασης.
6. Οι Μεταδιδακτορικοί/ές Ερευνητές/τριες δεν καταβάλλουν δίδακτρα. Δύνανται να αμείβονται από πό-
ρους προερχόμενους από χρηματοδοτούμενα εθνικά
και διεθνή ερευνητικά προγράμματα. Δύνανται επίσης
να λαμβάνουν υποτροφία από εθνικούς ή διεθνείς
φορείς και ιδρύματα. Επίσης, οι Μεταδιδακτορικοί/ές
Ερευνητές δύνανται να συνάπτουν συμβάσεις εργασίας
ορισμένου χρόνου ή έργου ή υποτροφίας μέσω του
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1952/23.04.2025
Ειδικού Λογαριασμού Κονδυλίων Έρευνας του Πανεπιστήμιου.
7. Οι Μεταδιδακτορικοί/ές Ερευνητές/τριες δεν δικαιούνται παροχών ασφάλισης, υγειονομικής περίθαλψης,
Ακαδημαϊκής Ταυτότητας, σίτισης, στέγασης, ούτε άλλων παροχών που χορηγούνται σε δικαιούχους φοιτη-
τές (προπτυχιακούς. Μεταπτυχιακούς) του Ιδρύματος.
Για την ασφάλιση και υγειονομική τους περίθαλψη οι
Μεταδιδακτορικοί/ές Ερευνητές/τριες υποχρεούνται να
μεριμνούν οι ίδιοι με ίδιους πόρους.
Άρθρο 11
Περάτωση Μεταδιδακτορικής Έρευνας
1. Ο/Η Μεταδιδακτορικός/ή Ερευνητής/τρια, σε συνεργασία με τον επιβλέποντα/σουσα συντάσσει και υποβάλ-
λει στη Συνέλευση του Τμήματος την Έκθεση Περάτωσης
Μεταδιδακτορικής Έρευνας. Η περάτωση της Μεταδιδακτορικής Έρευνας εγκρίνεται από την Συνέλευση.
2. Προϋπόθεση για την υποβολή της Έκθεσης Περάτωσης της Μεταδιδακτορικής Έρευνας είναι η συνυποβολή
της αναφοράς του ειδικού λογισμικού ελέγχου λογοκλοπής (ενδεικτικά Turnitin report ή αντίστοιχου), δυνάμει
της οποίας προκύπτει ότι έλαβε χώρα έλεγχος του κειμένου της Έκθεσης μέσω του ανωτέρω λογισμικού και τα
αποτελέσματα ήταν ικανοποιητικά, με βάση τα διεθνώς
αποδεκτά δεδομένα, καθώς επίσης και η επιτυχής δημοσίευση τουλάχιστον ενός άρθρου σε επιστημονικό
περιοδικό ή έστω την κατάθεση της επιστολής αποδοχής
για δημοσίευση (letter of acceptance).
3. Ο/Η Μεταδιδακτορικός/ή Ερευνητής/τρια υποχρεούται να παρουσιάσει τα αποτελέσματα της Μεταδιδα-
κτορικής Έρευνας δημοσίως.
4. Μετά την ολοκλήρωση της Μεταδιδακτορικής Έρευνας, χορηγείται Βεβαίωση Εκπόνησης Μεταδιδακτορικής
Έρευνας, στην οποία αναγράφεται το Ίδρυμα, το Τμήμα,
το Εργαστήριο (εάν υπάρχει), το ονοματεπώνυμο του/
της Ερευνητή/τριας, το όνομα πατρός, το γνωστικό αντικείμενο της έρευνας, καθώς και ο χρόνος διεξαγωγής
και το ονοματεπώνυμο και η ιδιότητα του επιβλέποντος
μέλους Δ.Ε.Π. Η βεβαίωση υπογράφεται από τον/την
Πρόεδρο και την Γραμματεία του Τμήματος.
5. Η Βεβαίωση Εκπόνησης Μεταδιδακτορικής Έρευνας
σε καμιά περίπτωση δεν αποτελεί τίτλο σπουδών.
6. Πριν την απονομή της βεβαίωσης Εκπόνησης Μεταδιδακτορικής Έρευνας, κατατίθεται στη Συνέλευση του
Τμήματος Πολιτικών Δημόσιας Υγείας, τεκμηριωμένη
βεβαίωση επιτυχούς ολοκλήρωσης του επιβλέποντος.
7. Η έκθεση περάτωσης της Μεταδιδακτορικής Έρευνας κατατίθεται στο ιδρυματικό αποθετήριο του Πα.Δ.Α.
σύμφωνα με τις πολιτικές προβολής του και λαμβάνεται
υπόψη κατά την αξιολόγηση του Τμήματος.
Άρθρο 12
Διαγραφή Μεταδιδακτορικών Ερευνητών/τριών
1. Η Συνέλευση του Τμήματος Πολιτικών Δημόσιας
Υγείας δύναται να αποφασίσει τη διαγραφή Μεταδιδακτορικού/ής Ερευνητή/τριας:
(α) μετά από αίτηση του/της ιδίου/ας, ή
(β) εάν συντρέχει ένας τουλάχιστον από τους παρακάτω λόγους:
- Μη τήρηση των υποχρεώσεών τους, όπως αυτές καθορίζονται από τον παρόντα κανονισμό.
- Αρνητική εισήγηση του επιβλέποντος, σχετικά με την
πορεία της ΜΕ.
- Χρήση ιδεών, μεθόδων και αποτελεσμάτων άλλων
ερευνητών με τρόπους μη σύμφωνους με την ακαδημαϊκή δεοντολογία (χωρίς αναφορά σε αυτούς - λογο-
κλοπή).
- Ενέργειες που εκθέτουν και ζημιώνουν το Τμήμα ή
το Πανεπιστήμιο Δυτικής Αττικής, που τους φιλοξενεί.
2. Ο/Η Μεταδιδακτορικός/ή Ερευνητής/τρια μπορεί να
προσφύγει στη Κοσμητεία της Σχολής Δημόσιας Υγείας,
κατά της απόφασης διαγραφής του/της.
Άρθρο 13
Μετακίνηση των Μεταδιδακτορικών
Ερευνητών/τριών
1. Σε περίπτωση μετακίνησης του επιβλέποντος μέλους Δ.Ε.Π. σε άλλο Τμήμα του Πα.Δ.Α., οι μεταδιδακτο-
ρικοί/ές ερευνητές/τριες που το μέλος Δ.Ε.Π. επέβλεπε
στο Τμήμα Πολιτικών Δημόσιας Υγείας που υπηρετούσε προηγουμένως, δύνανται να ζητήσουν την εγγραφή
τους στο νέο Τμήμα του επιβλέποντος/μετακινηθέντος
μέλους Δ.Ε.Π.
2. Σε περίπτωση μετάκλησης, μετακίνησης ή εκλογής
του/της επιβλέποντος/ουσας σε άλλο Τμήμα Α.Ε.Ι. της
ημεδαπής ή της αλλοδαπής, με απόφαση της Συνέλευσης του Τμήματος ορίζεται νέος/α επιβλέπων/ουσα για
τον/την ερευνητή/τρια.
Άρθρο 14
Τηρούμενα Αρχεία - Μητρώα
Μεταδιδακτορικών Ερευνητών/τριών
1. Στη Γραμματεία του Τμήματος Πολιτικών Δημόσιας Υγείας τηρείται ειδικό Μητρώο Μεταδιδακτορικών
Ερευνητών/τριών, στο οποίο καταγράφονται για κάθε
Μεταδιδακτορικό/ή Ερευνητή/τρια:
α) το ονοματεπώνυμο και όνομα πατρός,
β) το Τμήμα,
γ) ο τίτλος της ΜΕ,
δ) η ημερομηνία έναρξης της Μεταδιδακτορικής
Έρευνας,
ε) το Επιβλέπων Μέλος Δ.Ε.Π.,
στ) η γλώσσα συγγραφής της Μεταδιδακτορικής
Έρευνας
ζ) η Έκθεση Περάτωσης της Μεταδιδακτορικής Έρευνας και η Έκθεση Αξιολόγησης της Μεταδιδακτορικής
Έρευνας.
Άρθρο 15
Λοιπές ρυθμίσεις - Τροποποιήσεις
1. Όσα θέματα δεν προβλέπονται στην παρούσα απόφαση θα ρυθμίζονται από τη Σύγκλητο και τους Κανονι-
σμούς του Πανεπιστημίου Δυτικής Αττικής σύμφωνα με
την ισχύουσα νομοθεσία όπως τροποποιείται και ισχύει.
2. Η Σύγκλητος του Πανεπιστημίου Δυτικής Αττικής
διατηρεί το δικαίωμα τροποποίησης του παρόντος κανονισμού, σε κάθε περίπτωση που αυτό κρίνεται αναγκαίο,
κατόπιν εισήγησης - απόφασης της Επιτροπής Μεταπτυχιακών Σπουδών.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1952/23.04.2025
Άρθρο 16
Μεταβατικές Διατάξεις
1. Οι Μεταδιδακτορικοί/ές Ερευνητές/τριες του Τμήματος Πολιτικών Δημόσιας Υγείας, που έχουν γίνει δεκτοί πριν
την έγκριση του παρόντος κανονισμού, εντάσσονται στις ρυθμίσεις του παρόντος κανονισμού.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1952/23.04.2025
ΠΑΡΑΡΤΗΜΑ Ι
ΑΑΙΤΗΣΗ ΕΚΠΟΝΗΣΗΣ ΜΕΤΑΔΙΔΑΚΤΟΡΙΚΗΣ ΕΡΕΥΝΑΣ
Ημερομηνία: …………………………
Αρ. Πρωτ. : ………………………….
[Συμπληρώνεται από τη Γραμματεία]
Προς
Γραμματεία Τμήματος ……………………….
Σχολή …………………………………………………
Θέση
Φωτογραφίας
ΑΙΤΗΣΗ ΕΚΠΟΝΗΣΗΣ ΜΕΤΑΔΙΔΑΚΤΟΡΙΚΗΣ ΕΡΕΥΝΑΣ
1. Προσωπικά στοιχεία
Όνομα: ___________________________________________
Επώνυμο: _________________________________________
Όνομα πατρός: _____________________________________
Ημερομηνία γέννησης: _______________________________
Διεύθυνση κατοικίας: ________________________________
Τ.Κ.: ____________
Πόλη: _______________________________
Αριθμός Δελτίου Ταυτότητας:
____________
Εκδούσα Αρχή: ________________________
Τηλ. επικοινωνίας:
_____________________
e-mail: _______________________________
2. Τίτλοι Σπουδών
2.1 Προπτυχιακές Σπουδές
Ίδρυμα: ________________________________________
Τμήμα: _________________________________________
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1952/23.04.2025
Ημερομηνία απόκτησης Πτυχίου: ___________________
Βαθμός Πτυχίου: _________________________________
2.2 Μεταπτυχιακές Σπουδές
Ίδρυμα: ________________________________________
Τμήμα: _________________________________________
Ημερομηνία απόκτησης Πτυχίου: ___________________
Βαθμός Πτυχίου: _________________________________
2.3 Διδακτορική Διατριβή
Ίδρυμα: ________________________________________
Τμήμα: _________________________________________
Τίτλος Διατριβής: _________________________________
Επιβλέπων/ουσα: _________________________________
Βαθμός: _________________________________________
3. Σύντομη περιγραφή/περίληψη της διδακτορικής διατριβής (μέχρι 500 λέξεις)
4. Κατάλογος Δημοσιεύσεων
Refereed Publications in Journals
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1952/23.04.2025
Chapters in Book
Papers in refereed Conference Proceeding
Abstracts (in refereed Conferences)
5. Συμμετοχές σε χρηματοδοτούμενα ερευνητικά έργα
5.1 Έργο / τίτλος: ______________________________________
Πλαίσιο έργου: ________________________________________
Συνεργαζόμενοι φορείς: _________________________________
Συνολικός προϋπολογισμός έργου: ________________________
Χρονική διάρκεια: ______________________________________
5.2 Έργο / τίτλος: ______________________________________
Πλαίσιο έργου: ________________________________________
Συνεργαζόμενοι φορείς: _________________________________
Συνολικός προϋπολογισμός έργου: ________________________
Χρονική διάρκεια: ______________________________________
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1952/23.04.2025
6. Εργασιακή απασχόληση
6.1 Φορέας απασχόλησης: ______________________________
Διάρκεια: _____________________________________________
Αντικείμενο απασχόλησης: _______________________________
6.2 Φορέας απασχόλησης: ______________________________
Διάρκεια: _____________________________________________
Αντικείμενο απασχόλησης: _______________________________
Ο/Η Αιτών/Αιτούσα
…………………………
(Ονοματεπώνυμο &
Υπογραφή)
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1952/23.04.2025
ΠΑΡΑΡΤΗΜΑ ΙΙ
ΒΒΕΒΑΙΩΣΗ ΕΚΠΟΝΗΣΗΣ ΜΕΤΑΔΙΔΑΚΤΟΡΙΚΗΣ ΕΡΕΥΝΑΣ
ΕΛΛΗΝΙΚΗ ΔΗΜΟΚΡΑΤΙΑ
Π Α Ν Ε Π Ι Σ Τ Η Μ Ι Ο  Δ Υ Τ Ι Κ Η Σ  Α Τ Τ Ι Κ Η Σ
ΣΧΟΛΗ  …………………….
Τ Μ Η Μ Α …………………….
Ημερομηνία: …………………………
Αρ.
Πρωτ. : .…………………….....
[Συμπληρώνεται από τη Γραμματεία]
Προς:
………………………………………………
………………………………………………
…………………………………………………
ΒΕΒΑΙΩΣΗ ΕΚΠΟΝΗΣΗΣ ΜΕΤΑΔΙΔΑΚΤΟΡΙΚΗΣ ΕΡΕΥΝΑΣ
Ο/Η κ. ……………………………………………………. του (όνομα πατρός)…………………………………., εκπονεί
Μεταδιδακτορική
Έρευνα
στο
Τμήμα
……….………………………………………
της
Σχολής
………………………………………………………………………. του Πανεπιστημίου Δυτικής Αττικής από  ….
/…../…...
Η έρευνα εκπονείτε στο γνωστικό αντικείμενο «……………………………………………………………….» με
επιβλέποντα/ουσα τον/την κ./κα …………………………………………………(Όνομα, Επώνυμο, Βαθμίδα,
Τμήμα-Σχολή- Ίδρυμα)
Η βεβαίωση αυτή χορηγείται για κάθε νόμιμη χρήση.
ΟΟ/Η Πρόεδρος του Τμήματος
……………………….
………………………………………………
(Ονοματεπώνυμο &  Yπογραφή)
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1952/23.04.2025
ΠΑΡΑΡΤΗΜΑ ΙΙΙ
ΒΕΒΑΙΩΣΗ ΠΕΡΑΤΩΣΗΣ ΜΕΤΑΔΙΔΑΚΤΟΡΙΚΗΣ ΕΡΕΥΝΑΣ
ΕΛΛΗΝΙΚΗ ΔΗΜΟΚΡΑΤΙΑ
Π Α Ν Ε Π Ι Σ Τ Η Μ Ι Ο  Δ Υ Τ Ι Κ Η Σ  Α Τ Τ Ι Κ Η Σ
ΣΧΟΛΗ  …………………….
Τ Μ Η Μ Α …………………….
Ημερομηνία: ………………………
Αρ. Πρωτ. : .…………………….....
[Συμπληρώνεται από τη Γραμματεία]
Προς:
………………………………………………
………………………………………………
…………………………………………………
ΒΕΒΑΙΩΣΗ ΠΕΡΑΤΩΣΗΣ ΜΕΤΑΔΙΔΑΚΤΟΡΙΚΗΣ ΕΡΕΥΝΑΣ
Ο/Η κ. ……………………………………………………. του (όνομα πατρός)…………………………………. από (τόπος
καταγωγής)………………………………….., Διδάκτορας του Τμήματος ……………………….………………………….,
της
Σχολής
…………………………………………………………………….
του
Πανεπιστημίου
……………………...………………….,
ο
οποίος
υποστήριξε
διδακτορική
διατριβή
με
θέμα:
«………………………………………………………………………», πραγματοποίησε Μεταδιδακτορική Έρευνα στο
Τμήμα ……….……………………………………… της Σχολής ……………………………………………………………………….
του Πανεπιστημίου Δυτικής Αττικής την περίοδο από  …. /…../….. μέχρι …. /…../….. .
Η έρευνα εκπονήθηκε στο γνωστικό αντικείμενο «……………………………………………………………….» με
επιβλέποντα/ουσα τον/την κ./κα …………………………………………………(Όνομα, Επώνυμο, Βαθμίδα,
Τμήμα-Σχολή- Ίδρυμα)
Η περάτωση της Μεταδιδακτορικής Έρευνας πιστοποιήθηκε κατά την υπ΄αριθμ. ………….…..
Συνεδρίαση της Συνέλευσης του Τμήματος ………………………. την …. /…../….. .
Η βεβαίωση αυτή χορηγείται για κάθε νόμιμη χρήση.
ΟΟ/Η Πρόεδρος του Τμήματος
…………………………………………
(Ονοματεπώνυμο & Yπογραφή)
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1952/23.04.2025
ΠΑΡΑΡΤΗΜΑ IV
ΠΡΟΤΑΣΗ ΓΙΑ ΕΚΠΟΝΗΣΗ ΜΕΤΑΔΙΔΑΚΤΟΡΙΚΗΣ ΕΡΕΥΝΑΣ
Ημερομηνία: …………………………
Αρ. Πρωτ. : .…………………….....
[Συμπληρώνεται από τη Γραμματεία]
Προς:
…………………………………………………
………………………………………………
…………………………………………………
ΠΡΟΤΑΣΗ ΓΙΑ ΕΚΠΟΝΗΣΗ ΜΕΤΑΔΙΔΑΚΤΟΡΙΚΗΣ ΕΡΕΥΝΑΣ
του/της……………………….. (ΟΝΟΜΑΤΕΠΩΝΥΜΟ)
στο γνωστικό αντικείμενο «…………………………………………………………………………….…….»
Προτεινόμενος Καθηγητής (επικεφαλής Μεταδιδακτορικής Έρευνας):
…………………………………………………………………………………..
ΣΥΝΤΟΜΗ ΠΕΡΙΓΡΑΦΗ ΤΗΣ ΜΕΤΑΔΙΔΑΚΤΟΡΙΚΗΣ ΕΡΕΥΝΑΣ
Μέχρι 1000 λέξεις, που θα περιλαμβάνει:
Σύντομη επισκόπηση του θεωρητικού και μεθοδολογικού πεδίου που εντάσσεται η
έρευνα, τους ερευνητικούς στόχους, το χρονοδιάγραμμα εργασιών και τα
αναμενόμενα αποτελέσματα
(Σε περίπτωση που η πρόταση χρηματοδοτείται από φορέα, αναφέρονται όλα τα
απαιτούμενα οικονομικά στοιχεία, καθώς και οι αντίστοιχες υποχρεώσεις/δεσμεύσεις
προς τον φορέα αυτό)
ΟΟ/Η αιτών/αιτούσα
……………………………………………
…
(Ονοματεπώνυμο & Yπογραφή)
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1952/23.04.2025
Η απόφαση αυτή να δημοσιευθεί στην Εφημερίδα της Κυβερνήσεως.
Αιγάλεω, 8 Απριλίου 2025
Ο Πρύτανης κ.α.α.
Ο Αντιπρύτανης Έρευνας, Καινοτομίας
και Δια Βίου Μάθησης
ΠΕΤΡΟΣ ΚΑΛΑΝΤΩΝΗΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1952/23.04.2025
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αιτήματος στην ηλεκτρονική διεύθυνση feksales@et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
στην ηλεκτρονική διεύθυνση feksales@et.gr.
-   Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,20 €. Το κόστος ενός έγχρωμου
ΦΕΚ από 1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού)
προσαυξάνεται κατά 0,30 €.
-  To τεύχος Α.Σ.Ε.Π. διατίθεται δωρεάν.
-   Υπάρχει δυνατότητα ετήσιας συνδρομής οποιουδήποτε τεύχους σε έντυπη μορφή μέσω
του Τμήματος Πωλήσεων και Συνδρομητών.
• Τρόποι αποστολής κειμένων προς δημοσίευση:
Α.  Αποστολή των εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr. Σχετικές εγκύκλιοι και οδηγίες στην ηλεκτρονική διεύθυνση του
Εθνικού Τυπογραφείου (www.et.gr) στη διαδρομή Ανακοινώσεις ----> Εγκύκλιοι.
Β.  Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν είτε
να αποστέλλουν ταχυδρομικά, είτε να καταθέτουν με εκπρόσωπό τους κείμενα προς δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Ταχυδρομική Διεύθυνση: Καποδιστρίου 34, 10432 Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000
Ιστότοπος: www.et.gr
Πληροφορίες σχετικά με την λειτουργία του ιστότοπου: helpdesk.et@et.gr
Αποστολή εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γραφείο 3 και τηλεφ. κέντρο 210 5279000)
Παραλαβή Δημοσιευτέας Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα έως και Παρασκευή: 8:00 - 13:30

[Source: 20250201952.pdf | Tokens: 30668]